CELEX: 62010TA0240
Language: bg
Date: 2013-12-13 00:00:00
Title: Дело T-240/10: Решение на Общия съд от 13 декември 2013 г. — Унгария/Комисия (Сближаване на законодателствата — Съзнателно освобождаване на ГМО в околната среда — Процедура по издаване на разрешение за пускане на пазара — Научни становища на ЕОБХ — Комитология — Процедура по регулиране — Съществено процесуално нарушение — Служебно разглеждане)

8.2.2014   
            
            
               BG
            
            
               Официален вестник на Европейския съюз
            
            
               C 39/16
            
         Решение на Общия съд от 13 декември 2013 г. — Унгария/Комисия
   (Дело T-240/10) (1)
   
   (Сближаване на законодателствата - Съзнателно освобождаване на ГМО в околната среда - Процедура по издаване на разрешение за пускане на пазара - Научни становища на ЕОБХ - Комитология - Процедура по регулиране - Съществено процесуално нарушение - Служебно разглеждане)
   2014/C 39/26
   Език на производството: унгарски
   
      Страни
   
   
      Жалбоподател: Унгария (представители: Z. Fehér и K. Szíjjártó)
   
      Ответник: Европейска комисия (представители: първоначално A. Sipos и L. Pignataro-Nolin, впоследствие A. Sipos и D. Bianchi)
   
      Встъпили страни в подкрепа на жалбоподателя: Френска република (представители: G. de Bergues и S. Menez); Великото херцогство Люксембург (представители: първоначално C. Schiltz, впоследствие P. Frantzen и накрая L. Delvaux и D. Holderer); Република Австрия (представители: C. Pesendorfer и E. Riedl); и Република Полша (представители: първоначално M. Szpunar, B. Majczyna и J. Sawicka, впоследствие B. Majczyna и J. Sawicka)
   
      Предмет
   
   Искане за отмяна на Решение 2010/135/ЕС на Комисията от 2 март 2010 година за пускането на пазара, в съответствие с Директива 2001/18/ЕО на Европейския парламент и на Съвета, на продукта картофи (Solanum tuberosum L. линия EH92-527-1), генетично модифицирани за повишено съдържание на компонента на скорбялата амилопектин (ОВ L 53, стр. 11) и на Решение 2010/136/ЕС на Комисията от 2 март 2010 година за разрешаване на пускането на пазара на фураж, произведен от генетично модифицирания картоф EH92-527-1 (BPS-25271-9), и случайното или технически неизбежното наличие на картофа в хранителни и фуражни продукти съгласно Регламент (ЕО) № 1829/2003 на Европейския парламент и на Съвета (ОВ L 53, стр. 15)
   
      Диспозитив
   
   
               1.
            
            
               Отменя Решение 2010/135/ЕС на Комисията от 2 март 2010 година за пускането на пазара, в съответствие с Директива 2001/18/ЕО на Европейския парламент и на Съвета, на продукта картофи (Solanum tuberosum L. линия EH92-527-1), генетично модифицирани за повишено съдържание на компонента на скорбялата амилопектин, и Решение 2010/136/ЕС на Комисията от 2 март 2010 година за разрешаване на пускането на пазара на фураж, произведен от генетично модифицирания картоф EH92-527-1 (BPS-25271-9), и случайното или технически неизбежното наличие на картофа в хранителни и фуражни продукти съгласно Регламент (ЕО) № 1829/2003 на Европейския парламент и на Съвета.
            
         
               2.
            
            
               Европейската комисия понася наред с направените от нея съдебни разноски и тези на Унгария.
            
         
               3.
            
            
               Френската република, Великото херцогство Люксембург, Република Австрия и Република Полша понасят направените от тях съдебни разноски.
            
         
      (1)  ОВ C 209, 31.7.2010 г.